KOMMISSIONENS FORORDNING (EF) Nr. 1094/97 af 16. juni 1997 om ændring af forordning (EF) nr. 795/97 om undtagelse fra forordning (EF) nr. 1223/94 om de særlige gennemførelsesbestemmelser for ordningen med forudfastsættelsesattester for visse landbrugsprodukter, som ikke omfattes af traktatens bilag II, og om undtagelse fra forordning (EØF) nr. 3665/87 om fælles gennemførelsesbestemmelser for eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 13, stk. 1, stk. 8, tredje afsnit, og artikel 23, og

ud fra følgende betragtninger:

Gyldighedsperioden for forudfastsættelsesattester er blevet fastsat i artikel 4, stk. 1, i Kommissionens forordning (EF) nr. 1223/94 (3), senest ændret ved forordning (EF) nr. 2340/96 (4);

gyldighedsperioden for forudfastsættelsesattester for majs, der udføres i form af varer uden for traktatens bilag II, blev begrænset ved Kommissionens forordning (EF) nr. 795/97 (5) om undtagelse fra forordning (EF) nr. 1223/94 om de særlige gennemførelsesbestemmelser for ordningen med forudfastsættelsesattester for visse landbrugsprodukter, som ikke omfattes af traktatens bilag II, og om undtagelse fra Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (6), senest ændret ved forordning (EF) nr. 815/97 (7); under hensyn til markedssituationen kan det bestemmes, at begrænsningen kun gælder for glucose, glucosesirup, maltodextrin og maltodextrinsirup, der anvendes ved fremstillingen af de pågældende produkter; som følge heraf er det nødvendigt at bringe bestemmelserne i forordning (EF) nr. 795/97 i overensstemmelse med bestemmelserne i Kommissionens forordning (EF) nr. 677/97 (8), der begrænser gyldighedsperioden for eksportlicenser for visse produkter fremstillet af korn; forordning (EF) nr. 795/97 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EF) nr. 795/97 foretages følgende ændringer:

1) I artikel 1 ændres »majs« til »majs i form af glucose, glucosesirup, maltodextrin og maltodextrinsirup under KN-kode 1702 30 51, 1702 30 59, 1702 30 91, 1702 30 99, 1702 40 90, 1702 90 50, 1702 90 75, 1702 90 79, 2106 90 55«.

2) Artikel 2 affattes således:

»Artikel 2

Uanset artikel 27, stk. 5, i forordning (EØF) nr. 3665/87 kan betalingsangivelsen for majs i form af glucose, glucosesirup, maltodextrin og maltodextrinsirup under KN-kode 1702 30 51, 1702 30 59, 1702 30 91, 1702 30 99, 1702 40 90, 1702 90 50, 1702 90 75, 1702 90 79, 2106 90 55 for fremstilling af varer ikke omfattet af traktatens bilag II, i de tilfælde, hvor der ikke forelægges en forudfastsættelsesattest, kun antages, såfremt udførselsangivelsen antages senest den 30. juni 1997.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. juni 1997.

På Kommissionens vegne

Martin BANGEMANN

Medlem af Kommissionen

(1) EFT nr. L 181 af 1. 7. 1992, s. 2.

(2) EFT nr. L 126 af 24. 5. 1996, s. 37.

(3) EFT nr. L 136 af 31. 5. 1994, s. 33.

(4) EFT nr. L 318 af 7. 12. 1996, s. 9.

(5) EFT nr. L 114 af 1. 5. 1997, s. 33.

(6) EFT nr. L 351 af 14. 12. 1987, s. 1.

(7) EFT nr. L 116 af 6. 5. 1997, s. 22.

(8) EFT nr. L 101 af 18. 4. 1997, s. 26.